**Ugovor o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020.**

**<*Referentni broj Ugovora o* *dodjeli bespovratnih sredstava>***

**<*Naziv projekta>***

("Ugovor ododjeli bespovratnih sredstava", u daljnjem tekstu: Ugovor)

Ministarstvo turizma i sporta, Prisavlje 14, 10 000 Zagreb, Posredničko tijelo razine 1, (u daljnjem tekstu: PT1),

i

Hrvatski zavod za zapošljavanje, Ured za financiranje i ugovaranje projekata Europske unije, Savska cesta 64, 10 000 Zagreb, Posredničko tijelo razine 2, (u daljnjem tekstu: PT2),

s jedne strane, i

korisnik bespovratnih sredstava iz Europskog socijalnog fonda

<Puni službeni naziv i adresa Korisnika>

<Pravni oblik>

<OIB -Osobni identifikacijski broj >

(u daljnjem tekstu: Korisnik)

s druge strane,

(u daljnjem tekstu: Strane) složile su se kako slijedi:

**Posebni uvjeti Ugovora**

**Članak 1. – Svrha**

1.1 Svrha ovog Ugovora je dodjela bespovratnih sredstava Korisniku u svrhu provedbe projekta pod nazivom:<*naziv Projekta>* (u daljnjem tekstu: Projekt) opisanog u Prilogu I ovih Posebnih uvjeta: Prijavni obrazac A, koji je sastavni dio ovog Ugovora.

1.2 Bespovratna sredstva se dodjeljuju Korisniku u skladu s uvjetima utvrđenima u Općim uvjetima i u ovim Posebnim uvjetima Ugovora, za koje Korisnik ovim putem izjavljuje da ih je u cijelosti primio na znanje i prihvatio.

1.3 Korisnik se obvezuje provesti Projekt u skladu s opisom i opsegom Projekta u skladu s točkom 10.1 ovih Posebnih uvjeta Ugovora te naknadnim izmjenama Ugovora.

**Članak 2. – Provedba i financijsko razdoblje Projekta**

2.1 Ovaj Ugovor stupa na snagu s datumom potpisa posljednje Strane te ostaje na snazi do izvršenja svih obaveza ugovornih Strana[[1]](#footnote-2).

2.2 Razdoblje provedbe Projekta započinje s datumom zadnjeg potpisa ugovora te traje <…> mjeseci.[[2]](#footnote-3)

2.3 Razdoblje financiranja[[3]](#footnote-4) Projekta započinje stupanjem Ugovora na snagu i završava s datumom kada je izvršena posljednja financijska transakcija između ugovornih Strana.

2.4 Razdoblje prihvatljivosti izdataka[[4]](#footnote-5) projekta je od datuma zadnjeg potpisa Ugovora do 60 dana nakon završetka razdoblja provedbe Projekta.

**Članak 3. – Iznos bespovratnih sredstava , postotak financiranja Projekta i uređenje plaćanja**

3.1 Ukupna vrijednost Projekta iznosi <…. > kuna.

3.2 Ukupni prihvatljivi troškovi iznose <…> kuna, kao što je utvrđeno u Prilogu I Prijavni obrazac A, a u skladu s Općim uvjetima Ugovora.

3.3 Dodjeljuju se bespovratna sredstva u iznosu od <…> kuna što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u točki 3.2. ovog članka.

Bespovratna sredstva osigurana su iz Državnog proračuna Republike Hrvatske (15%) i iz Europskog socijalnog fonda (85%).

Iznosi bespovratnih sredstava koji se plaćaju Korisniku tijekom provedbe projekta i konačni iznos financiranja utvrđuju se u skladu s člankom 18. Općih uvjeta Ugovora.

Intenzitet potpore od <[upisati vrijednost navedenu pod „Intenzitet potpore, %“

točke 1. Bespovratna sredstva u poglavlju IZVOR FINANCIRANJA PRIHVATLJIVIH

TROŠKOVA PROJEKTA Prijavnog obrasca, dio A na osam decimala osim u

slučaju kada je vrijednost 100]>% primjenjiv je na odredbe članka 18.1.

Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovoran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

3.4 Korisnik može podnositi Zahtjeve za nadoknadom sredstava (u daljnjem tekstu: ZNS) samo za već plaćene izdatke (metoda nadoknade).

3.5 Korisnik ima pravo zatražiti plaćanje predujma. Ukupni iznos predujma ne može biti viši od <… > kuna.

*(Nije primjenjivo ako je Korisnik ujedno korisnik Državnog proračuna* ili izvanproračunski korisnik koji posluje preko jedinstvenog računa državnog proračuna*.)*

3.6 Ako Korisnik ne postupa u skladu s odlukom PT–a 1 kojom je naložen povrat sredstava i/ili je bankovni račun Korisnika blokiran zbog prisilne naplate potraživanja ili drugih razloga, u odnosu na Korisnika obustavljaju se daljnje isplate iz točke 3.3. ovog članka, koje vrši UT ili se po odluci UT-a iznos koji je Korisnik trebao vratiti odbija od iznosa daljnjih plaćanja

*(Nije primjenjivo ako je Korisnik ujedno korisnik Državnog proračuna* ili izvanproračunski korisnike koji posluje preko jedinstvenog računa državnog proračuna*.)*

3.7[Za proračunske korisnike državnog proračuna koji posluju preko jedinstvenog računa proračuna, a koji su ujedno i korisnici projekata nije predviđeno izvršenje plaćanja od strane UT/PT1. Korisnici izvršavaju plaćanja sa svojih proračunskih pozicija na kojima su osigurali sredstva sukladno Uputi za izradu financijskih planova proračunskih i izvanproračunskih korisnika Državnog proračuna Ministarstva financija i Zakonu o izvršavanju Državnog proračuna. PT2 odobrava prihvatljive troškove te o odobrenom iznosu obavještava korisnika i UT/PT1. U slučaju manje odobrenog iznosa Korisnik izvršava odgovarajuću korekciju u Financijskom informatičkom sustavu državne riznice (FIS DR) u skladu s uputama koje donosi Ministarstvo financija.

Proračunskim korisnicima državnog proračuna koji ne posluju preko jedinstvenog računa proračuna (proračunski korisnici 3. razine), a koji su korisnici projekata, prenose se sredstva sukladno Uputi za izradu financijskih planova proračunskih i izvanproračunskih korisnika Državnog proračuna Ministarstva financija.]

*(Primjenjivo ako je Korisnik ujedno korisnik Državnog proračuna* ili izvanproračunski korisnik koji posluje preko jedinstvenog računa državnog proračuna*.)*

3.8 [Za proračunske korisnike koji su ujedno i partneri na projektu, nije predviđeno izvršenje plaćanja od strane Korisnika. Partneri izvršavaju plaćanja sa svojih proračunskih pozicija na kojima su osigurali sredstva sukladno Uputi za izradu financijskih planova proračunskih i izvanproračunskih korisnika Državnog proračuna Ministarstva financija i Zakonu o izvršavanju Državnog proračuna. U slučaju manje odobrenog iznosa partner izvršava odgovarajuću korekciju u Financijskom informatičkom sustavu državne riznice (FIS DR) u skladu s uputama koje donosi Ministarstvo financija.]

(*Primjenjivo ako je Partner ujedno korisnik Državnog proračuna* ili izvanproračunski korisnik koji posluje preko jedinstvenog računa državnog proračuna*.)*

**Članak 4. – Partneri**

4.1. Projekt će provesti Korisnik i sljedeći partneri:

4.1.1. <*Navesti puni naziv partnera i njegov OIB* >;

**Članak 5. – Neprihvatljivi izdatci**

5.1. Sljedeće vrste izdataka nisu prihvatljive za financiranje u okviru Projekta:

* kamate na dug;
* ulaganja u kapital ili kreditna ulaganja;
* otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu;
* plaćanje neoporezivih bonusa zaposlenima;
* doprinosi u naravi;
* troškovi prigodnih nagrada radniku (božićnica i/ili regres) u stvarno isplaćenom iznosu iznad neoporezivog godišnjeg iznosa;
* jubilarne nagrade i naknade za odvojeni život;
* naknade plaća za vrijeme privremene nesposobnosti za rad zbog bolesti ili ozljede i privremene spriječenosti obavljanja rada zbog određenog liječenja ili medicinskog ispitivanja koje se ne može obaviti izvan radnog vremena osiguranika na teret sredstava Hrvatskog zavoda za zdravstveno osiguranje;
* jednokratne naknade i potpore koje čine materijalno pravo radnika a koje se ostvaruju temeljem nastanka okolnosti za koje se dodjeljuju i ne isplaćuju se svim zaposlenicima korisnika (u slučaju smrti člana uže obitelji, za novorođeno dijete, zbog bolovanja zaposlenika duljeg od 90 dana, dar za djecu i slično);
* troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora;
* ostali prihvatljivi troškovi projekta u iznosu većem od 40% prihvatljivih izravnih troškova osoblja
* izravni troškovi osoblja u sklopu elementa Upravljanje projektom i administracija u iznosu većem od 20% ugovorenih troškova projekta
* porez na dodanu vrijednost (PDV) (osim u slučajevima kada Korisnik nema mogućnost povrata PDV-a u okviru nacionalnog zakonodavstva o PDV-u)
* kupnja korištene opreme;
* kazne, financijske globe i troškovi sudskih sporova;
* gubici zbog fluktuacija valutnih tečaja i provizija na valutni tečaj;
* plaćanje neoporezivih bonusa zaposlenima;
* bankovni troškovi za otvaranje i vođenje računa, naknade za financijske transfere i druge pristojbe u potpunosti financijske prirode;
* upravne pristojbe;
* kupnja neizgrađenog zemljišta i izgrađenog zemljišta, nekretnina i infrastrukture;
* troškovi održavanja/zamjena i amortizacije;
* standardne veličine jediničnih troškova (izuzev primjene jediničnih troškova po satu za izračun troškova osoblja), fiksni iznosi koji nisu veći od 100.000 EUR javnog doprinosa, financiranje primjenom fiksnih stopa (izuzev primjene fiksne stope u visini od 40% prihvatljivih izravnih troškova osoblja), utvrđeno primjenom postotka na jednu ili više utvrđenih kategorija troškova;
* izdaci povezani s uslugom revizije projekta;
* izdaci jamstava koja izdaje banka ili druga financijska institucija;
* izdaci koji ispunjavanju uvjete za potporu iz EFRR-a;
* troškovi vezani uz radionice, seminare, konferencije, kongrese i druge oblike usavršavanja i savjetovanja povezane s upravljanjem projektom i administracijom, osim onih u organizaciji posredničkih tijela kao ugovornih strana;
* troškovi podugovaranja (nabava dobara, usluga, radova) samih Korisnika i/ili partnera;
* troškovi dodatnog dohotka za obavljanje poslova vezanih za projekt na temelju ugovora o djelu zaposlenika Korisnika i/ili partnera koji istovremeno svoju redovnu plaću primaju na temelju ugovora o radu;
* doprinosi u naravi u obliku izvršavanja radova ili osiguravanja roba, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima iste dokazne vrijednosti;
* troškovi plaća i povezanih troškova osoba koje su kontinuirano uključene u provedbu projektnih aktivnosti ili upravljanje i administraciju projektom te promidžbu i vidljivost koji nisu u skladu s pozitivnim propisima nacionalnog zakonodavstva i važećom Uputom o prihvatljivosti troškova plaća i troškova povezanih s radom u okviru Europskog socijalnog fonda 2014.-2020.
* trošak potvrde (solemnizacije) bjanko zadužnice
* drugi troškovi koji nisu u neposrednoj povezanosti sa sadržajem i ciljevima projekta

**Članak 6. – Mjere osiguravanja javnosti i vidljivosti**

6.1. Na zahtjev PT1 i PT-a 2 Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Općim uvjetima Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. (u daljnjem tekstu Opći uvjeti).

**Članak 7. – Upravljanje projektnom imovinom**

7.1. Imovina koja je stečena u Projektu mora se koristiti u skladu s opisom Projekta sadržanim u Prilogu I Posebnih uvjeta Ugovora.

**Članak 8. – Ostali uvjeti**

8.1 Dodatno, s dostavom ZNS-a, sukladno članku 14. Općih uvjeta koji se primjenjuju na projekte financirane iz Europskog socijalnog Fonda u financijskom razdoblju 2014.–2020. (Prilog II), Korisnik mora osigurati sljedeće dokazne dokumente:

8.1.1 O pripadnosti sudionika ciljnim skupinama kako slijedi:

Nezaposlene osobe s invaliditetom

* Potvrda o vođenju u evidenciji HZZ-a ili potvrda o radnopravnom statusu s HZMO-a.
* Nalaz/mišljenje/rješenje relevantnog tijela koje dokazuje vrstu ili stupanj ili postotak oštećenja[[5]](#footnote-6)

Stručnjaci iz turističko-ugostiteljskog sektora: predavači i mentori koji će unaprijediti svoja stručna i andragoška znanja za rad s osobama s invaliditetom u sklopu projekta (predavači i mentori zaposleni u ustanovama registriranim za obavljanje djelatnosti obrazovanja odraslih ili kod poslodavaca koji su partneri na projektu)

* Za predavače: Ugovor o radu ili ugovor o djelu ili autorski ugovor koji su sklopljeni s ustanovama registriranim za obavljanje djelatnosti obrazovanja odraslih
* Za mentore: Ugovor o radu ili ugovor o djelu koji su sklopljeni s poslodavcem koji je partner na projektu

i

odluka poslodavca kojom partner na projektu kojom imenuje svog zaposlenika za mentora praktične nastave

8.1.2 O ispunjenju pokazatelja kako slijedi:

CO16 Sudionici s invaliditetom

* Nalaz/mišljenje/rješenje relevantnog tijela[[6]](#footnote-7) koje dokazuje vrstu ili stupanj ili postotak oštećenja

CO01 nezaposleni, uključujući dugotrajno nezaposlene

* Potvrda o vođenju u evidenciji HZZ-a ili potvrda o radnopravnom statusu s HZMO-a

SO203 Stručnjaci koji sudjeluju u osposobljavanju

* Ugovor o radu ili Ugovor o djelu ili autorski ugovor te odluka poslodavca koji je partner na projektu kojom imenuje svog zaposlenika za mentora praktične nastave[[7]](#footnote-8)
* Potpisna lista ili
* Potvrda o sudjelovanju

SR206 broj stručnjaka osposobljenih u području socijalnih usluga

- Potvrda o završenom osposobljavanju

SR204 broj osoba koje su primile pomoć kroz socijalne usluge u zajednici, pružene kroz projekte

* Nalaz/mišljenje/rješenje relevantnog tijela[[8]](#footnote-9) koje dokazuje vrstu ili stupanj ili postotak oštećenja
* Potvrda o vođenju u evidenciji HZZ-a ili potvrda o radnopravnom statusu s HZMO-a.
* Potpisna lista ili Potvrda o sudjelovanju

UP.02.2.2.17-01 Broj nezaposlenih osoba s invaliditetom koje su sudjelovale na edukaciji

* Nalaz/mišljenje/rješenje relevantnog tijela[[9]](#footnote-10) koje dokazuje vrstu ili stupanj ili postotak oštećenja
* Potvrda o vođenju u evidenciji HZZ-a ili potvrda o radnopravnom statusu s HZMO-a.
* Potpisna lista ili Potvrda o sudjelovanju

8.2 U smislu točke 6.3 Općih uvjeta koji se primjenjuju na projekte financirane iz

Europskog socijalnog Fonda u financijskom razdoblju 2014.–2020. (Prilog II)

mogu se evidentirati u pokazateljima Operativnog programa oni sudionici za

koje su kumulativno zadovoljeni sljedeći uvjeti:

* imaju izravnu korist od ESF aktivnosti;
* za njih je odobren trošak ili samo dio troška aktivnosti;
* za njih su osigurani svi potrebni podaci i dokumenti.

U sklopu aktivnosti edukacije (trening, radionica, seminar i slično) sudionik je

osoba koja uz ispunjenje navedenih kumulativnih uvjeta mora zadovoljiti i

sljedeće:

a. ukoliko se radi o aktivnostima obrazovanja/ osposobljavanja za koje je

predviđeno ukupno trajanje do 3 mjeseca, sudjeluje u aktivnosti najmanje

jedan dan, odnosno onoliko sati koliko traje aktivnost toga dana.

b. ukoliko se radi o aktivnostima obrazovanja/osposobljavanja za koje je

predviđeno ukupno trajanje od 3 mjeseca i više, sudjeluje u aktivnosti

najmanje 5 radnih dana (neovisno o tome jesu li uzastopni).

8.3 Prihvatljivi izravni troškovi osoblja predstavljaju naknade za obavljeni rad osoblja koje proizlaze iz pravnog okvira kojim se uređuje područje radnih odnosa, a koje je izravno uključeno u provedbu Projekta. Naknade i plaće koje se isplaćuju u korist sudionika u projektu ne smatraju se izravnim troškovima osoblja.

Ostali prihvatljivi troškovi projekta su prihvatljivi ukoliko su izračunati primjenom fiksne stope u visini od 40% prihvatljivih izravnih troškova osoblja sukladno članku 67., stavku 1., točki (d) Uredbe 1303/2013., a na temelju članka 14., stavka 2. Uredbe 1304/2013, te članku 272. stavkom 30. Uredbe (EU, Euratom) 2018/1046.

8.4. Korisnik nije obvezan podnositi Izvješće nakon provedbe projekta iz točke 13.1 Općih uvjeta koji se primjenjuju na projekte financirane iz Europskog socijalnog Fonda u financijskom razdoblju 2014.–2020. (Prilog II).

8.5. Ukupni ostali troškovi projekta izračunati primjenom fiksne stope u visini od 40% prihvatljivih izravnih troškova osoblja izuzimaju se iz ukupne vrijednosti elementa u kojem se nalaze u smislu primjene točke 12.2 pod g) i točke 21.2 pod c) Općih uvjeta koji se primjenjuju na projekte financirane iz Europskog socijalnog fonda u financijskom razdoblju 2014.–2020. (Prilog II). 8.6. Ciljnim skupinama uključenim u provedbu projekta ne smije se naplaćivati sudjelovanje u projektnim aktivnostima. Za vrijednost ostvarenog prihoda od projektnih aktivnosti bit će umanjen ukupan iznos zatraženih bespovratnih sredstava.

8.6. U članku 2. Općih uvjeta (stavak 2.4.) sljedeći tekst nije primjenjiv i briše se:

(sam Korisnik ili osoba koja je za navedeno ovlaštena propisom ili za tu svrhu izdanom punomoći) s punomoći, ako je primjenjivo, u skeniranoj verziji (kod dostave elektroničkim putem).

Dostava poštom obavlja se slanjem dokumenta preporučeno s povratnicom.

8.7. U tekstu Općih uvjeta svugdje gdje se pojavljuju kratice UT/PT 1 izmjena je izvršena na način da se briše kratica UT.

8.8. Članci 5.2, 5.3, 5.4, 5.5. i 5.6. Općih uvjeta nisu primjenjivi i brišu se.

8.9. PT2 nakon provedene provjere završnog ZNS-a određuje financijsku korekciju za svaki pojedini ugovoreni mjerljivi ishod te Korisniku umanjuje konačan iznos financiranja (iznos utvrđen za plaćanje Korisniku po završetku Projekta a za cijelo razdoblje trajanja Projekta) kako slijedi:

• za 10% za neostvarivanje ciljane vrijednosti svakog ugovorenog mjerljivog ishoda veće od 15% do i uključujući 30% od Ugovorom utvrđenih vrijednosti;

• za 20% za neostvarivanje ciljane vrijednosti svakog ugovorenog mjerljivog ishoda veće od 30% do i uključujući 50% od Ugovorom utvrđenih vrijednosti te

• za 30% za neostvarivanje ciljane vrijednosti svakog ugovorenog mjerljivog ishoda veće od 50% od Ugovorom utvrđenih vrijednosti

8.10. U skladu s točkom 19.8 Općih uvjeta koji se primjenjuju na projekte financirane iz Europskog socijalnog Fonda u financijskom razdoblju 2014.–2020. (Prilog II) PT2 nakon provedene provjere završnog ZNS-a određuje financijsku korekciju te Korisniku umanjuje konačan iznos financiranja (iznos utvrđen za plaćanje Korisniku po završetku Projekta a za cijelo razdoblje trajanja Projekta) kako slijedi:

- za 1% za neostvarivanje ciljane vrijednosti pokazatelja Operativnog programa SR206 Broj stručnjaka osposobljenih u području socijalnih usluga od 15% do i uključujući 30% od Ugovorom utvrđenih vrijednosti;

- za 2% za neostvarivanje ciljane vrijednosti pokazatelja Operativnog programa SR206 Broj stručnjaka osposobljenih u području socijalnih usluga veće od 30% do i uključujući 50% od Ugovorom utvrđenih vrijednosti te

- za 10% za neostvarivanje ciljane vrijednosti pokazatelja Operativnog programa SR206 Broj stručnjaka osposobljenih u području socijalnih usluga veće od 50% od Ugovorom utvrđenih vrijednosti.

8.11. S prvim dostavljenim Zahtjevom za plaćanje predujma ili Zahtjevom za nadoknadom sredstava, Korisnik je dužan PT-u 2 dostaviti IBAN broj bankovnog računa na koji se vrše isplate po ovom ugovoru, te potvrdu banke iz koje su vidljivi podaci o korisniku bankovnog računa.

*(Nije primjenjivo ako je Korisnik ujedno korisnik Državnog proračuna* ili izvanproračunski korisnike koji posluje preko jedinstvenog računa državnog proračuna*.)*

8.12. <ako je primjenjivo> Pojedinačne vrijednosti standardnih veličina jediničnih troškova ugovorene su sukladno iznosima navedenim u Analizi troškova Priloga I:

* pod obrazloženjem stavke troška, u slučaju kada je u stavku troška uključeno više funkcija ili
* u iznosu po jedinici, u slučaju kada se pod stavkom troška navodi samo jedna funkcija.

Plaće ugovorene pojedinačnim vrijednostima standardnih veličina jediničnih troškova (jedinični troškovi po satu) potražuju se u ugovorenim iznosima u razdoblju od uzastopna 24 mjeseca provedbe. Tijekom tog razdoblja provedbe ugovorene vrijednosti jediničnih troškova po satu se ne mijenjaju.

PT2 će za troškove osoblja potraživanih standardnim veličinama jediničnih troškova od dokumentacije navedene pod točkom 17.4. Općih uvjeta koji se primjenjuju na projekte financirane iz Europskog socijalnog Fonda u financijskom razdoblju 2014.–2020. (Prilog II) vršiti samo provjeru evidencije radnog vremena s detaljnim opisom aktivnosti

**Članak 9. – Adrese za kontakt**

9.1. U svakom obliku komunikacije koji je povezan s ovim Ugovorom važno je navesti referentni broj Ugovora te ga poslati na sljedeće adrese:

Za PT1

Ministarstvo turizma i sporta, Sektor za strateško planiranje, digitalizaciju, programe i projekte EU, Prisavlje 14, 10 000 Zagreb, fax: +385 01 6169 379, e-mail: [EUobrazovanje@mints.hr](mailto:EUobrazovanje@mints.hr)

PT1 pisanim putem dostavlja Korisniku o podatke o osobi i adresi elektroničke pošte za kontakt.

Za PT2

Hrvatski zavod za zapošljavanje, Ured za financiranje i ugovaranje projekta Europske unije, Radnička cesta 177, 2. Kat, 10000 Zagreb, fax: +385 1 5393 200, e-mail: [cesdfc@hzz.hr](mailto:cesdfc@hzz.hr)

PT2 pisanim putem dostavlja Korisniku o podatke o osobi i adresi elektroničke pošte za kontakt.

Za Korisnika

< *adresa, telefaks, adresa elektronske pošte Korisnika* >

Korisnik pisanim putem dostavlja PT-u 1 i PT-u 2 podatke o osobi i adresi elektroničke pošte za kontakt.

9.2. PT1, PT 2 i Korisnik su obvezni bez odgađanja, a najkasnije u roku od 3 dana od dana nastanka promjene vezane uz kontakt podatke iz točke 9.1. ovog članka, obavijestiti pisanim putem druge ugovorne strane o nastaloj promjeni.

**Članak 10. – Prilozi**

10.1 Sljedeći prilozi sastavni su dio Posebnih uvjeta Ugovora:

Prilog I: Prijavni obrazac A

Prilog II: Opći uvjeti koji se primjenjuju na projekte financirane iz Fondova u financijskom razdoblju 2014.–2020.

Prilog III: Postupci nabave za osobe koje nisu obveznici Zakona o javnoj nabavi (ako je primjenjivo)

Prilog IV: Mjerljivi ishodi

Prilog V: <Neobavezno > <drugo >

10.2. U slučaju proturječnosti između odredaba ovih Posebnih uvjeta i bilo kojeg povezanog Priloga, odredbe Posebnih uvjeta imat će prvenstvo. U slučaju neslaganja odredaba Priloga II i onih iz drugih Priloga, odredbe Priloga II imat će prvenstvo.

**Članak 11.**

Sastavljeno na hrvatskom jeziku u tri istovjetna/ih primjerka od kojih svaka Strana zadržava po jedan izvorni primjerak.

|  |  |  |  |
| --- | --- | --- | --- |
| **Za Posredničko tijelo razine 1** | | **Za Posredničko tijelo razine 2** | |
| Ime |  | Ime |  |
| Funkcija |  | Funkcija |  |
| Potpis |  | Potpis |  |
| Datum |  | Datum |  |
| **Za Korisnika** | |  | |
| Ime |  |  |  |
| Funkcija |  |  |  |
| Potpis |  |  |  |
| Datum |  |  |  |

1. Razdoblje primjene Ugovora uključuje i razdoblje nakon provedbe Projekta unutar kojega je Korisnik nadležnim tijelima obvezan podnositi izvješće sukladno odredbama Priloga II Opći uvjeti. [↑](#footnote-ref-2)
2. Zadnjim danom razdoblja provedbe smatra se dan u mjesecu u kojem završava razdoblje provedbe, a koji po svom broju odgovara danu kad je stavljen zadnji potpis na Ugovor. Ukoliko tog dana nema u mjesecu u kojem završava razdoblje provedbe, razdoblje provedbe završava posljednjeg dana toga mjeseca. [↑](#footnote-ref-3)
3. Razdoblje financiranja započinje s datumom kada je zadnja Strana potpisala Ugovor i završava s datumom kada je izvršena posljednja financijska transakcija između ugovornih Strana. Obveza osiguravanja izvješća o napretku započinje s Razdobljem financiranja projekta. [↑](#footnote-ref-4)
4. Razdoblje prihvatljivosti izdataka započinje s najranijim mogućim datumom i završava sa zadnjim datumom na koji izdatak može nastati, a da se pritom smatra prihvatljivim za dodjelu doprinosa iz strukturnih fondova i Kohezijskog fonda EU, a stoga i za dodjelu doprinosa nacionalnog sufinanciranja te za uključivanje u Izjavu o izdacima koju podnosi TO, pod uvjetom da je sukladan s odredbama Pravilnika o prihvatljivosti izdataka (Narodne novine, broj149/2014), relevantnim Operativnim programom i relevantnim Pozivom na dostavu prijedloga. Razdoblje prihvatljivosti izdataka u svakom slučaju mora biti unutar sljedećeg vremenskog okvira: 01. siječnja 2014. do 31. prosinca 2023. Izdaci u okviru Inicijative za zapošljavanje mladih prihvatljivi su od 01. rujna 2013. [↑](#footnote-ref-5)
5. Pod pojmom relevantnog tijela podrazumijevaju se tijela vještačenja, odnosno tijela s javnim ovlastima koja izdaju nalaze, rješenja ili mišljenja u svrhu priznavanja prava iz sustava obrazovanja, zdravstva, socijalne skrbi te mirovinskog sustava te tijela s javnim ovlastima koja priznaju prava iz sustava obrazovanja, zdravstva, socijalne skrbi te mirovinskog sustava. [↑](#footnote-ref-6)
6. Pod pojmom relevantnog tijela podrazumijevaju se tijela vještačenja, odnosno tijela s javnim ovlastima koja izdaju nalaze, rješenja ili mišljenja u svrhu priznavanja prava iz sustava obrazovanja, zdravstva, socijalne skrbi te mirovinskog sustava te tijela s javnim ovlastima koja priznaju prava iz sustava obrazovanja, zdravstva, socijalne skrbi te mirovinskog sustava. [↑](#footnote-ref-7)
7. Za stručnjaka koji se uvodi kao ciljna skupina predavača nije potrebno dostavljati odluku poslodavca. [↑](#footnote-ref-8)
8. Pod pojmom relevantnog tijela podrazumijevaju se tijela vještačenja, odnosno tijela s javnim ovlastima koja izdaju nalaze, rješenja ili mišljenja u svrhu priznavanja prava iz sustava obrazovanja, zdravstva, socijalne skrbi te mirovinskog sustava te tijela s javnim ovlastima koja priznaju prava iz sustava obrazovanja, zdravstva, socijalne skrbi te mirovinskog sustava. [↑](#footnote-ref-9)
9. Pod pojmom relevantnog tijela podrazumijevaju se tijela vještačenja, odnosno tijela s javnim ovlastima koja izdaju nalaze, rješenja ili mišljenja u svrhu priznavanja prava iz sustava obrazovanja, zdravstva, socijalne skrbi te mirovinskog sustava te tijela s javnim ovlastima koja priznaju prava iz sustava obrazovanja, zdravstva, socijalne skrbi te mirovinskog sustava. [↑](#footnote-ref-10)